CELEX: 32009R0936
Language: lt
Date: 2009-10-07 00:00:00
Title: 2009 m. spalio 7 d. Komisijos reglamentas (EB) Nr. 936/2009 dėl Europos Sąjungos ir trečiųjų šalių susitarimų dėl abipusio tam tikrų spiritinių gėrimų pripažinimo taikymo

8.10.2009   
            
            
               LT
            
            
               Europos Sąjungos oficialusis leidinys
            
            
               L 264/5
            
         
      KOMISIJOS REGLAMENTAS (EB) Nr. 936/2009
   2009 m. spalio 7 d.
   dėl Europos Sąjungos ir trečiųjų šalių susitarimų dėl abipusio tam tikrų spiritinių gėrimų pripažinimo taikymo
   (kodifikuota redakcija)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2008 m. sausio 15 d. Europos Parlamento ir Tarybos reglamentą (EB) Nr. 110/2008 dėl spiritinių gėrimų apibrėžimo, apibūdinimo, pateikimo, ženklinimo ir geografinių nuorodų apsaugos bei panaikinantį Tarybos reglamentą (EEB) Nr. 1576/89 (1) ypač į jo 27 straipsnį,
   kadangi:
   
               (1)
            
            
               1994 m. birželio 1 d. Komisijos reglamentas (EB) Nr. 1267/94 dėl Europos Sąjungos ir trečiųjų šalių susitarimų dėl abipusio tam tikrų spiritinių gėrimų pripažinimo taikymo (2) buvo iš esmės pakeistas (3). Siekiant aiškumo ir racionalumo minėtas reglamentas turėtų būti kodifikuotas.
            
         
               (2)
            
            
               Europos Sąjunga, pasikeisdama raštais su Jungtinėmis Amerikos Valstijomis, sudarė susitarimą ir pasirašė susitarimą su Jungtinėmis Meksikos Valstijomis dėl tam tikrų spiritinių gėrimų abipusio pripažinimo ir apsaugos. Pagal šiuos susitarimus numatoma tam tikru laikotarpiu taikyti reglamentus ir administracines priemones susitarimuose nustatytiems įsipareigojimams vykdyti. Siekiant dėl šių produktų suteikti nustatytas garantijas dėl kontrolės ir apsaugos, reikėtų sudaryti produktų, kuriems taikomi Europos Sąjungos susitarimai, sąrašus.
            
         
               (3)
            
            
               Šiame reglamente numatytos priemonės atitinka Spiritinių gėrimų komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   1.   I priede išvardytų trečiųjų šalių kilmės produktų apibūdinimai gali būti naudojami tik tiems produktams, kurie gaminami pagal atitinkamų trečiųjų šalių įstatymus ir reglamentus.
   2.   1 dalyje minimiems produktams taikomos spiritinių gėrimų apsaugos ir kontrolės priemonės, nurodytos Reglamento (EB) Nr. 110/2008 24 straipsnio 1 dalyje, laikantis susitarime su atitinkamomis trečiosiomis šalimis nustatytų sąlygų.
   2 straipsnis
   Reglamentas (EB) Nr. 1267/94 panaikinamas.
   Nuorodos į panaikintą reglamentą laikomos nuorodomis į šį reglamentą ir aiškinamos pagal III priede pateiktą atitikmenų lentelę.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2009 m. spalio 7 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 39, 2008 2 13, p. 16.
   
      (2)  OL L 138, 1994 6 2, p. 7.
   
      (3)  Žr. II priedą.
   
      I PRIEDAS
      
                  Produkto apibūdinimas
               
               
                  Kilmės šalis
               
            
                  Tennessee Whisky/Tennessee Whiskey
               
               
                  Jungtinės Amerikos Valstijos
               
            
                  Bourbon Whisky/Bourbon Whiskey/Bourbon – Bourbon Whiskey apibūdinimas
               
               
                  Jungtinės Amerikos Valstijos
               
            
                  Tequila
               
               
                  Jungtinės Meksikos Valstijos
               
            
                  Mezcal
               
               
                  Jungtinės Meksikos Valstijos
               
            
   
      II PRIEDAS
      
         Panaikintas reglamentas ir jo vėlesnis pakeitimas
      
      
                  Komisijos reglamentas (EB) Nr. 1267/94
               
               
                  (OL L 138, 1994 6 2, p. 7).
               
            
                  Komisijos reglamentas (EB) Nr. 1434/97
               
               
                  (OL L 196, 1997 7 24, p. 56).
               
            
   
      III PRIEDAS
      
         Atitikmenų lentelė
      
      
                  Reglamentas (EB) Nr. 1267/94
               
               
                  Šis reglamentas
               
            
                  1 straipsnis
               
               
                  1 straipsnis
               
            
                  —
               
               
                  2 straipsnis
               
            
                  2 straipsnis
               
               
                  3 straipsnis
               
            
                  Priedas
               
               
                  I priedas
               
            
                  —
               
               
                  II priedas
               
            
                  —
               
               
                  III priedas